Tezgertirga mazal tesɛa assirem ad ibeddel Masi ad yekkes akk lxilaf-agi i yellan garasen, imi tenna:  Mennaɣ ad tt-id-yekcem Masi-nneɣ, tiwwura-w zgant ldint i netta, d gma, d mmi-s n baba d yemma, d idamen-iw, ssarmeɣ limmer tamuɣli n leḥnana ɣur-I, ad tt-waliɣ ɣef wallen-is, tin werǧin walaɣ, mennaɣ limmer yiwen n wass ad ṭṭseɣ ad d-kkreɣ, ad d-afeɣ belli ayen ddreɣ akk d target. Ulac win ikerhen gma-s neɣ weltma-s, ayen akk i yesƐedda felli zemreɣ ad t-mḥuɣ di dqiqa-nni anda ara d-iḥun fell-i. Ad ttuɣ i lmend n tegmat-nni, i lmend n yif-nni neṭṭeḍ di sin, ẓriɣ yiwen n wass ad t-yezzem netta, acku d netta i inekren ayen neṭṭeḍ di sin.  Sb: 85.